יורו 2020

יורו 2020 (מכונה גם יורו 2021) היה הטורניר ה-16 של אליפות אירופה בכדורגל, שהתקיים מ-11 ביוני עד ל-11 ביולי 2021, שבו נערך משחק הגמר. היורו אמור היה להתקיים בשנת 2020, אך נדחה בשנה בשל התפרצות נגיף הקורונה. היורו התקיים ב-11 מדינות שונות כאשר בכל מדינה עיר אחת מארחת. זו הפעם הראשונה שאופ"א השתמשה בקונספט של 11 ערים מארחות, לרגל חגיגות 60 שנים לאליפות אירופה הראשונה. בטורניר השתתפו 24 נבחרות. בטורניר זכתה נבחרת איטליה לאחר שניצחה 3:2 בבעיטות הכרעה את נבחרת אנגליה. בטורניר השתתפו 24 נבחרות שחולקו ל-6 בתים בני 4 נבחרות כל אחד, כאשר 2 הראשונות בכל בית עלו לשמינית הגמר, ואליהן הצטרפו 4 הנבחרות שסיימו במקום השלישי בבית שלהן בעלות המאזן הטוב ביותר. החל משלב שמינית הגמר, נערכו המשחקים בשיטת גביע (נוקאאוט), לפיה הנבחרת המפסידה מודחת מהמשך הטורניר. בעקבות מגפת הקורונה, המשחקים נדחו בשנה לשנת 2021. באפריל 2021 בעקבות מגבלות התקהלויות שהיו באירלנד, הוחלט שהמשחקים שהיו אמורים להתקיים בדבלין יועברו. שלושת המשחקים של שלב הבתים התקיימו בסנט פטרבורג והמשחקים בשלב שמינית הגמר הועברו לוומבלי. כך גם המשחקים שהיו אמורים להתקיים בבילבאו שבה היו עדיין מגבלות קהל הועברו לסביליה. בנוסף למעט בבודפשט בכל האצטדיונים היו הגבלות של קהל שנעו מ-20% תכולה לשני שלישים (פירוט בטבלה למטה). כמו כן, בעקבות המגבלות לא הורשו להגיע לערים שאירחו את המשחקים עיתונאים שאינם ממדינות שמשתתפות או מארחות. תריסר אצטדיונים נבחרו לקחת חלק באירוח הטורניר והם: סידור האצטדיונים שנבחרו: חצאי-הגמר ומשחק הגמר (בכחול): לונדון (אנגליה) רבעי-הגמר ושלב הבתים (בירוק): מינכן (גרמניה), באקו (אזרבייג'ן), סנקט פטרבורג (רוסיה), רומא (איטליה) שמינית-הגמר ושלב הבתים (בצהוב): לונדון (אנגליה), קופנהגן (דנמרק), בוקרשט (רומניה), אמסטרדם (הולנד), סביליה (ספרד), בודפשט (הונגריה), גלאזגו (סקוטלנד) מתוך 11 הערים שנבחרו, 7 מעולם לא אירחו את טורניר היורו: באקו, סנקט פטרבורג, קופנהגן, בוקרשט, סביליה, בודפשט וגלאזגו. מתוך 11 המדינות שנבחרו, 6 מעולם לא אירחו את טורניר היורו: אזרבייג'ן, דנמרק, הונגריה, רומניה, רוסיה וסקוטלנד. מתוך 11 האצטדיונים שנבחרו, שנייים אירחו משחקים בעבר בטורניר: הסטאדיו אולימפיקו והאמסטרדם ארנה. אצטדיון ומבלי הישן לקח חלק באירוח משחקי יורו 1996, אולם מאז הוא נהרס ועל חורבותיו נבנה אצטדיון ומבלי הנוכחי. האצטדיון היחידי שבנייתו החלה לקראת הטורניר הוא האצטדיון בבודפשט. אצטדיון נוסף שתוכנן בבריסל נתקל בקשיים ובדצמבר 2017 נלקחה הזכייה של בריסל שהייתה העיר ה-13 שתוכננה לארח את הטורניר, וכל 4 המשחקים שתוכננו להתקיים באצטדיון הועברו לאצטדיון ומבלי שבלונדון. ערך מורחב – מוקדמות יורו 2020 ביורו 2020 משחקות 24 נבחרות – 20 נבחרות שהעפילו משלב הבתים – הנבחרות אשר סיימו בשני המקומות הראשונים בכל בית במוקדמות. ארבע נבחרות נוספות העפילו דרך שלב הפלייאוף, בו התמודדו ארבע הנבחרות הטובות בכל דרג (שלא העפילו מהבתים) על כרטיס נוסף ליורו. מקרא: מודגש = אלופת אליפות אירופה באותה שנה נטוי = מארחת אליפות אירופה באותה שנה הגרלת הבתים נערכה ב־30 בנובמבר 2019. הנבחרות דורגו לארבע קבוצות בהתאם לביצועיהם במוקדמות: קבוצת דירוג 1: שש המנצחות הבתים הטובות ביותר קבוצת דירוג 2: ארבע המנצחות הפחות טובות ושתי הסגניות הטבות ביותר קבוצת דירוג 3: הסגניות במקומות 3–8 קבוצת דירוג 4: שתי הסגניות הפחות טובות וארבע המנצחות בפלייאוף (במועד ההגרלה לא היה ידוע מי תנצח בפלייאוף). בעקבות קיום התחרות במספר מדינות, לכל בית הוגדרו שתי מארחות: בית א': אזרבייג'ן ואיטליה – בעקבות הדחת אזרבייג'ן איטליה נקבעה כמארחת עם שלושה משחקי בית בית ב': דנמרק ורוסיה – שתיהן העפילו משלב הבתים. ב־19 בנובמבר במסגרת ההגרלה של הפלייאוף נערכה הגרלה בין שתי המדינות ודנמרק הוגרלה למארחת עם שלושה משחקי בית בית ג': הולנד ורומניה – הולנד עלתה משלב הבתים ורומניה התמודדה בפלייאוף ולכן הולנד נקבעה כמארחת עם שלושה משחקי בית בית ד': אנגליה וסקוטלנד – אנגליה עלתה משלב הבתים וסקוטלנד התמודדה בפלייאוף ולכן אנגליה נקבעה כמארחת עם שלושה משחקי בית בית ה': אירלנד וספרד – ספרד עלתה משלב הבתים ואירלנד התמודדה בפלייאוף ולכן ספרד נקבעה כמארחת עם שלושה משחקי בית בית ו': גרמניה והונגריה – גרמניה עלתה משלב הבתים והונגריה התמודדה בפלייאוף ולכן גרמניה נקבעה כמארחת עם שלושה משחקי בית בנוסף להתניות האלה אוקראינה וקוסובו לא שובצו באותו בית עם רוסיה מסיבות פוליטיות. להלן הרכב קבוצות הדירוג כפי שנקבעו לאחר סיום שלב הבתים: הערות: אוקראינה לא יכולה להיות משובצת בבית ב' שאותה מארחת רוסיה. בקבוצת הדירוג הראשונה רק בלגיה ואוקראינה לא משובצות ולכן אוקראינה שובצה לבית ג' ובלגיה לבית ב'. קוסובו השתתפה בפלייאוף ד', ואינה יכולה לשחק בבית ב' עם רוסיה. לכן מנצחת פלייאוף ד' (שלא הייתה ידועה במועד ההגרלה) לא שובצה לבית ב' מבית זה העפילו איטליה מהמקום הראשון לאחר שהביסה את שווייץ וטורקיה, ויילס מהמקום השני ושווייץ שסיימה שלישית, אך העפילה בזכות יתרון בין הקבוצות שסיימו במקום ה-3. טורקיה סיימה במקום הרביעי עם המאזן הגרוע ביותר בשלב הבתים. בלגיה ודנמרק העפילו, פינלנד סיימה במקום השלישי, ולא העפילה לשמינית הגמר. רוסיה סיימה במקום ה-4 עקב ההפסד לדנמרק בפער גדול מזה שניצחה את פינלנד בבית המשולש ביניהן. מבית זה העפילו הולנד ואוסטריה, שעשתה זאת לראשונה בתולדותיה. אוקראינה שסיימה שלישית העפילה בזכות יתרון בין הקבוצות שסיימו במקום ה-3. מקדוניה הצפונית סיימה במקום ה-4 בהופעת הבכורה שלה בטורניר. מבית זה העפילו אנגליה, קרואטיה וצ'כיה שסיימה שלישית אך העפילה בזכות יתרון בין הקבוצות שסיימו במקום ה-3. סקוטלנד סיימה במקום ה-4 עם נקודה בודדת. מבית זה העפילו שוודיה וספרד. סלובקיה שסיימה במקום השלישי הודחה עקב מאזן שערים שלילי אל מול הקבוצות שסיימו במקום ה-3 בבתים המקבילים. פולין סיימה במקום ה-4 ללא ניצחון. מבית זה העפילו צרפת, גרמניה ופורטוגל שסיימה שלישית, אך העפילה בזכות יתרון בין הקבוצות שסיימו במקום ה-3. הונגריה סיימה במקום ה-4 ללא ניצחון. ערך מורחב – גמר יורו 2020 במהלך משחק שלב הבתים הראשון בבית ב', התמוטט שחקן נבחרת דנמרק כריסטיאן אריקסן. המשחק הופסק וחודש לאחר כשעתיים. במשחק של אנגליה מול קרואטיה עלה כמחליף ג'וד בלינגהאם, בגיל 17 ו-349 ימים, והפך לשחקן הצעיר ביותר שמשחק בתולדות אליפות אירופה בכדורגל. שיא זה נשבר מאוחר יותר עוד בשלב הבתים על ידי קספר קוזלובסקי מנבחרת פולין במשחק מול נבחרת ספרד כשהוא בגיל 17 ו-246 ימים. במהלך המשחק של סקוטלנד מול צ'כיה בשלב הבתים, פטריק שיק שחקן צ'כיה כבש שער בהקשתה ממרחק של 45.4 מטר, השער שנכבש מהמרחק הרב ביותר בתולדות הטורניר. שער זה גם נבחר לבסוף לשער הטורניר. במשחק של פורטוגל נגד הונגריה בשלב הבתים עלה כריסטיאנו רונאלדו לראש רשימת כובשי השערים באליפות אירופה בכדורגל בכל הזמנים כשכבש את שערו ה-10 באליפויות אירופה בפנדל ושבר את השיא של מישל פלאטיני (9 שערים). כמו כן באותו משחק הפך רונאלדו לשחקן שהופיע בהכי הרבה טורנירי אליפות אירופה (שיחק ב-5 טורנירי אליפות אירופה רצופים מ-2004) ולשחקן שכבש בהכי הרבה טורנירי אליפות אירופה (כבש שער בכל אחד מ-5 הטורנירים שהשתתף בהם). בנוסף, במשחק נגד צרפת בשלב הבתים כבש רונאלדו את שערו ה-109 במדי נבחרתו ובכך השווה את שיאו של עלי דאי של הכי הרבה שערים לשחקן אחד במסגרת משחקים בינלאומיים של נבחרות בכל הזמנים. ניצחונה של ספרד על סלובקיה 5–0 בשלב הבתים הוא הניצחון הגבוה ביותר בהיסטוריה של אליפות אירופה בכדורגל (ביחד עם 4 ניצחונות נוספים מאליפויות אירופה קודמות). השער שכבש לוק שו במשחק הגמר נגד איטליה היה השער המהיר ביותר בתולדות משחקי הגמר של היורו (117 שניות). בסיום הטורניר, ג'אנלואיג'י דונארומה, זכה בפרס השחקן המצטיין של הטורניר. ובכך הפך לשוער הראשון שזוכה בפרס הזה, ולשחקן הצעיר ביותר שזוכה בו. 5 שערים (2 שחקנים) פורטוגל כריסטיאנו רונאלדו צ'כיה פטריק שיק 4 שערים (4 שחקנים) צרפת כרים בנזמה שוודיה אמיל פושברי בלגיה רומלו לוקאקו אנגליה הארי קיין 3 שערים (7 שחקנים) הולנד ג'ורג'יניו ויינאלדם פולין רוברט לבנדובסקי שווייץ האריס ספארוביץ' שווייץ שרדאן שאקירי אנגליה ראהים סטרלינג דנמרק קספר דולברג ספרד אלברו מוראטה 2 שערים (17 שחקנים) איטליה פדריקו קייזה איטליה צ'ירו אימובילה איטליה מנואל לוקאטלי איטליה מתאו פסינה איטליה לורנצו אינסינייה הולנד ממפיס דפאי הולנד דנזל דומפריס אוקראינה רומן יארמצ'וק אוקראינה אנדריי ירמולנקו דנמרק יוסוף פאולסן דנמרק יואקים מיילה דנמרק מיקל דמסגור קרואטיה איוואן פרישיץ' גרמניה קאי האברץ בלגיה תורגן אזאר ספרד פאבלו סראביה ספרד פראן טורס שער 1 (50 שחקנים) אוסטריה מרקו ארנאוטוביץ' אוסטריה מיכאל גרגוריץ' אוסטריה שטפן ליינר אוסטריה כריסטוף באומגרטנר אוסטריה סשה קלאידז'יץ' בלגיה קווין דה בראונה בלגיה תומא מנייה קרואטיה ניקולה ולאשיץ' קרואטיה לוקה מודריץ' קרואטיה מיסלאב אורשיץ' קרואטיה מריו פשאליץ' דנמרק אנדראס כריסטנסן דנמרק מרטין ברייטווייט דנמרק תומאס דילייני פינלנד יואל פוהיאנפאלו איטליה ניקולו בארלה איטליה לאונרדו בונוצ'י הולנד ואוט וחהורסט מקדוניה הצפונית גוראן פאנדב מקדוניה הצפונית אזג'יאן אליוסקי פולין קארול לינטי פורטוגל רפאל גריירו פורטוגל דיוגו ז'וטה רוסיה אלכסיי מירנצ'וק רוסיה ארטיום דזיובה סלובקיה מילאן שקריניאר ספרד איימריק לאפורט ספרד ססאר אספיליקווטה ספרד מיקל אויארסבאל שווייץ בריל אמבולו שווייץ מריו גבראנוביץ' ויילס קיפר מור ויילס ארון ראמזי ויילס קונור רוברטס צרפת אנטואן גריזמן צרפת פול פוגבה הונגריה אטילה פיולה הונגריה אדם סאלאי הונגריה אנדראש שאפר גרמניה רובין גוזנס גרמניה לאון גורצקה טורקיה אירפאן קהבצ'י סקוטלנד קאלום מקגרגור שוודיה ויקטור קלאסון צ'כיה תומאש הולש אוקראינה אולכסנדר זינצ'נקו אוקראינה ארטם דובביק אנגליה הארי מגווייר אנגליה ג'ורדן הנדרסון אנגליה לוק שו שער עצמי (11 שחקנים) טורקיה מריח דמיראל (נגד איטליה) פולין וויצ'ך שצ'נסני (נגד סלובקיה) גרמניה מאטס הומלס (נגד צרפת) פורטוגל רפאל גריירו (נגד גרמניה) פורטוגל רובן דיאש (נגד גרמניה) פינלנד לוקאש הרדצקי (נגד בלגיה) סלובקיה מרטין דוברבקה (נגד ספרד) סלובקיה יוראי קוצקה (נגד ספרד) ספרד פדרי (נגד קרואטיה) שווייץ דניס זקאריה (נגד ספרד) דנמרק סימון קיאר (נגד אנגליה) השחקן המצטיין: איטליה ג'אנלואיג'י דונארומה, שוער נבחרת איטליה השחקן הצעיר המצטיין: ספרד פדרי הכובש המצטיין: פורטוגל כריסטיאנו רונאלדו (5 שערים ובישול) שער הטורניר: צ'כיה פטריק שיק (2-0 נגד סקוטלנד) אתר האינטרנט הרשמי של יורו 2020 (באנגלית) יורו 2020 באתר הרשמי של אופ"א שיאים ושערים: יורו 2020 - כל המספרים, באתר וואלה, 12 ביולי 2021 יורו 2020, ברשת החברתית פייסבוק יורו 2020, ברשת החברתית אקס (טוויטר) יורו 2020, ברשת החברתית אינסטגרם יורו 2020, ברשת החברתית טיקטוק החלטת אופ"א לשמור על שם התחרות המקורי, על אף שיתקיים בשנת 2021 עדכון על שיוי אצטדיונים ועל כמות הצופים המאושרת ערוץ הספורט של ישראל (2024-06-06), הנוסע המתמיד - פרק 221, נבדק ב-2024-06-11. 3:30 עד 3:50 עד שנת 1988 התמודדה כברית המועצות ובשנת 1992 התמודדה כחבר המדינות העצמאיות עד שנת 1980 התמודדה כצ'כוסלובקיה עד שנת 1988 התמודדו בנפרד נבחרות מזרח גרמניה ומערב גרמניה. לאחר האיחוד - אוחדו הישגי שתי הקבוצות אריקסן התמוטט על הדשא ועבר פעולות החייאה; מצבו יציב, באתר ערוץ הספורט, 13 ביוני 2021 עקף את פטריק שיק, שגם לו 5 שערים, בזכות יתרון במספר הבישולים.